wannaphong/clean_thaiwikipedia huggingface dataset:
# ยานเกราะจู่โจม
ยานเกราะจู่โจม  เป็นหนังสือเล่มใหม่ที่ยังเขียนไม่เสร็จในยุทธวิธีและการสู้รบหุ้มเกราะโดยแอร์วิน รอมเมิล หนังสือเล่มนี้เป็นฉบับติดตามและผลงานคู่เคียงเล่มก่อนหน้าที่ประสบความสำเร็จสูงอย่าง ทหารราบจู่โจม ซึ่งตีพิมพ์ในปี ค.ศ. 1937

 ต้นฉบับ 
ยานเกราะจู่โจม มีอยู่เฉพาะในรูปแบบของต้นฉบับและเอกสารที่กระจัดกระจาย แต่เนื่องจากชื่อเสียงของผู้เขียน ต้นฉบับนี้จึงประสบความสำเร็จในฐานะตำนานของวรรณกรรมทางทหาร เชื่อกันว่ารอมเมิลเริ่มเขียนข้อความในขณะที่เป็นผู้บัญชาการของวิทยาลัยสงครามที่วีเนอร์นอยชตัดท์ (โรงเรียนทหารเทเรซีอัน) ใน ค.ศ. 1938  แม้ว่าเขาอาจจะเริ่มต้นก่อนหน้านี้ในช่วงเวลาที่เขาเป็นอาจารย์ที่วิทยาลัยสงครามพอทซดัม (ค.ศ. 1935–37) อาชีพของเขาคือนักทฤษฎีและอาจารย์ผู้สอนทางทหาร อย่างไรก็ตาม ก็ได้มีการเรียกตัวไปด้วยหน้าที่ของเขาในฐานะผู้บัญชาการและทหารในช่วงสงครามโลกครั้งที่สอง

หลังจากสิ้นสุดการทัพแอฟริกาเหนือในปี ค.ศ. 1943 เขาเริ่มงานเขียนนี้อีกครั้ง ที่เขียนด้วยประสบการณ์และบันทึกอันยาวนาน แต่อีกครั้งของสงคราม พร้อมกับสุขภาพไม่ดีแทรกแซงในขณะที่เขาดูแลรับผิดชอบกำแพงแห่งแอตแลนติกทั้งหมดในปี ค.ศ. 1944 หลังจากที่รถบุคลากรของเขาถูกยิงจากเครื่องบินรบซูเปอร์มารีน สปิตไฟร์ ของกองทัพอากาศแคนาดาในวันที่ 17 กรกฎาคมของปีดังกล่าว เขาก็เริ่มงานเขียนนี้อีกครั้งในขณะที่ฟื้นตัวจากอาการบาดเจ็บของเขา อย่างไรก็ตาม เขาก็เริ่มมีส่วนเกี่ยวข้องในแผนลับ 20 กรกฎาคม ในการต่อต้านอดอล์ฟ ฮิตเลอร์ และถูกบังคับให้ต้องฆ่าตัวตายเมื่อวันที่ 14 ตุลาคม ค.ศ. 1944

เนื่องด้วยกลัวการสูญเสียเอกสารส่วนตัวของรอมเมิล จึงได้มีการเก็บงานส่วนใหญ่ไว้ในเมืองวีเนอร์นอยชตัดท์ ซึ่งภรรยาและลูกชายของเขาได้เก็บรวบรวม และซ่อนพวกเขาจากทั้งชุทซ์ชทัฟเฟิลและกองกำลังพันธมิตรที่กำลังจะมาถึง ตามที่มันเฟรด รอมเมิลกล่าว "การเสียชีวิตของพ่อทำให้แม่ยิ่งกังวลมากขึ้นในการเก็บเอกสารของเขาไว้ ไม่เพียงแต่เพื่อเหตุผลส่วนตัวเท่านั้น แต่ด้วยเหตุนี้ เมื่อประวัติศาสตร์ถูกเขียนขึ้น ความจริงอาจจะบอกได้"The Rommel Papers Retrieved 2017-08-22 ในความสับสนวุ่นวายเมื่อสิ้นสุดสงคราม เอกสารบางเล่มหายไปหรือหาไม่พบ แต่เอกสารดังกล่าวส่วนมากก็จบลงด้วยการตกอยู่ในมือของกองทัพสหรัฐ

 สิ่งพิมพ์ 
thumb|upright=1.1|เดอะรอมเมิลเปเปอร์ส

ส่วนมากของสิ่งที่อยู่ในหนังสือเล่มนี้สามารถพบได้ในหนังสือฉบับ ค.ศ. 1953 อย่างเดอะรอมเมิลเปเปอร์ส ซึ่งได้รับการพัฒนาจากบันทึกและรายการไดอารีโดยรอมเมิลในระหว่างการทัพแอฟริกาเหนือ หนังสือเล่มนี้ได้รับการแก้ไขโดยบี. เอช. ลิดเดลล์ ฮาร์ต ซึ่งเป็นนักข่าวและนักประวัติศาสตร์ชาวอังกฤษ ด้วยความช่วยเหลือของอดีตนายพลเวร์มัคท์อย่างฟริทซ์ เบเยอร์ลีน ซึ่งทำหน้าที่เป็นลูกทีมของรอมเมิลในแอฟริกาเหนือ รวมถึงภรรยากับบุตรชายของรอมเมิล หนังสือเล่มนี้มีบทนำและความเห็นโดยลิดเดลล์ ฮาร์ต

 ในวัฒนธรรมสมัยนิยม 
ในภาพยนตร์แพตตัน มีหนังสือชื่อนี้อยู่ในโต๊ะข้างเตียง เมื่อแพตตันตื่นขึ้นโดยผู้ช่วยของเขาที่แจ้งว่ารอมเมิลกำลังจะโจมตีกองทัพของเขา เมื่อการต่อสู้รถถังสิ้นสุดลง แพตตันกล่าวว่า "รอมเมิล คุณเป็นลูกครึ่งที่ยิ่งใหญ่ ผมได้อ่านหนังสือของคุณแล้ว !" เหตุการณ์นี้ไม่เคยเกิดขึ้นอย่างแน่นอน เนื่องจากรอมเมิลยังเขียนหนังสือด้านสงครามรถถังนี้ไม่เสร็จ แม้ว่าแพตตันอาจจะเคยอ่านหนังสือทหารราบจู่โจมฉบับก่อนของรอมเมิลมาแล้วก็ตาม
# การเห็นแกว่ง
การเห็นแกว่ง 
(จากคำภาษาละตินว่า oscillo และภาษากรีกว่า opsis แปลว่าการเห็น) เป็นความผิดปกติในการเห็นที่วัตถุต่าง ๆ ในลานสายตาดูเหมือนจะแกว่งไกว (ซึ่งเป็นอัตวิสัยเท่านั้นคือไม่เป็นจริง)
ความรุนแรงเริ่มตั้งแต่เพียงมองไม่ชัด จนกระทั่งถึงเห็นวัตถุแกว่งไปมาอย่างรวดเร็วเป็นจังหวะ
เป็นความพิการที่ประสบโดยคนไข้โรคทางประสาทเป็นจำนวนมาก ซึ่งอาจเป็นผลของความไม่เสถียรของลูกตาที่เกิดจากปัญหาระบบกล้ามเนื้อตา ทำให้ไม่สามารถทรงภาพให้นิ่งที่จอตา การเปลี่ยนการส่งกระแสประสาทเนื่องกับ vestibulo-ocular reflex เพราะโรคในระบบการทรงตัว (เช่นในหูชั้นใน) ก็อาจก่ออาการนี้เมื่อขยับศีรษะอย่างรวดเร็ว
อาการอาจมีเหตุจากการเคลื่อนไหวตานอกอำนาจจิตใจ เช่น อาการตากระตุก (pathologic nystagmus) หรือการทำงานประสานที่บกพร่องของเปลือกสมองส่วนการเห็น (โดยเฉพาะเพราะสารพิษ) และเป็นอาการหนึ่งของกลุ่มอาการ superior canal dehiscence syndrome
คนไข้อาจเวียนศีรษะและคลื่นไส้
อาการนี้สามารถใช้แสดงพิษจากยาปฏิชีวนะ aminoglycoside
การเห็นแกว่งถาวร (permanent oscillopsia) อาจเกิดจากความพิการของระบบกล้ามเนื้อที่รักษาเสถียรภาพของการเห็น 
ส่วน การเห็นแกว่งกำเริบ (paroxysmal oscillopsia) อาจเกิดจากการทำงานเกินปกติของระบบกล้ามเนื้อตาหรือระบบการทรงตัวนอกประสาทกลาง

 vestibulo-ocular reflex 

คนไข้ที่มีระบบการทรงตัวเสียหาย โดยเฉพาะที่เกี่ยวกับ vestibulo-ocular reflex อาจไม่สามารถตรึงตาที่วัตถุต่าง ๆ เมื่อศีรษะขยับ ซึ่งทำให้รู้สึกเหมือนโลกกำลังขยับ ถ้ามีความเสียหายในซีกร่างกายเดียว คนไข้ปกติจะฟื้นสมรรถภาพการตรึงตาที่วัตถุ แต่ถ้ามีความเสียหายในระบบทั้งสองข้าง ก็อาจทำให้รู้สึกอย่างนี้อย่างถาวร เพราะระบบควบคุมกล้ามเนื้อตาไม่ได้ข้อมูลเกี่ยวกับการเคลื่อนไหวศีรษะที่ปกติจะได้จากระบบการทรงตัว ดังนั้น จึงไม่สามารถชดเชยการตรึงตาเนื่องกับการเคลื่อนไหวได้

 เชิงอรรถและอ้างอิง
# มะพร้าวเต่า
มะพร้าวเต่า  หรือ ปรงหนู เป็นพืชเมล็ดเปลือยในวงศ์ปรง กระจายพันธุ์ในพม่า จีนตอนใต้ ไทยถึงเวียดนามตอนเหนือ ลักษณะเป็นปรงขนาดเล็ก ลำต้นมักอยู่ใต้ดิน เปลือกต้นมีสีเทาอ่อนจนถึงเหลือง ใบเป็นใบประกอบแบบขนนกสีเขียว มี 2–5 ใบ ยาว 0.9–1.5 เมตร มีใบย่อยด้านละ 18–38 ใบ โคนเพศผู้รูปกระสวยสีเหลือง ยาว 15–20 เซนติเมตร ใบสร้างอับไมโครสปอร์ยาว 1.2–1.4 เซนติเมตรและอับเมกะสปอร์ยาว 7–12 เซนติเมตร โคนเพศเมียกลม ออวุลมี 2 เมล็ด เมล็ดเป็นรูปไข่ยาว 2–2.5 เซนติเมตร เปลือกเมล็ดมีสีเหลืองปาล์มและปรงในป่าไทย, พูนศักดิ์ วัชรากร, หน้า 258, พ.ศ. 2548, สำนักพิมพ์บ้านและสวน กรุงเทพฯ
# กลารุส
กลารุสอยู่ที่แม่น้ำ Linth ที่ตีนของภูเขา Glärnisch มีประชากรประมาณ 5,700 คน 
thumb|102x102px|Old coat of arms

 ระเบียงภาพ
# จังหวัดของประเทศปานามา
ประเทศปานามาแบ่งออกเป็น 10 จังหวัดหรือโปรบินเซีย  และเขตชนพื้นเมืองหรือโกมาร์กัสอินดิเฮนัส  ซึ่งมักนิยมเรียกย่อว่าโกมาร์กา  อีก 3 เขตซึ่งมีฐานะเทียบเท่ากับจังหวัด นอกจากจังหวัดและเขตดังกล่าวแล้วแล้วยังมีเขตชนพื้นเมืองอีก 2 แห่งที่มีฐานะเทียบเท่ากับเทศบาลหรือกอร์เรฮิมิเอนโต  และอยู่ใต้การปกครองของจังหวัดอีกชั้นหนึ่ง

thumb|300px|แผนที่แสดงจังหวัดและเขตชนพื้นเมืองในประเทศปานามา

 จังหวัด 
 จังหวัด เมืองหลัก พื้นที่ (ตารางกิโลเมตร) ประชากร (2010) ธง โบกัสเดลโตโร โบกัสเดลโตโร 4,657.2 125,461 45px ชิริกิ ดาบิด 6,490.9 416,873 45px โกเกล เปโนโนเม 4,949.6 233,708 45px                    โกลอน โกลอน 4,575.5 241,928 45px    ดาริเอน ลาปัลมา 11,892.5 48,378 45px  เอร์เรรา ชิเตร 2,362.0 109,955 45px โลสซันโตส ลัสตาบลัส 3,809.4 89,592 45px ปานามา ปานามาซิตี 8,409.3 1,249,032 45px    ปานามาตะวันตก ลาชอร์เรรา 2,880.1 464,038 45px         เบรากวส ซานเตียโกเดเบรากวส 10,587.5 226,991 45px   

 เขตชนพื้นเมือง (โกมาร์กา) 
 ระดับจังหวัด 
 เขตชนพื้นเมือง เมืองหลัก พื้นที่ (ตารางกิโลเมตร) ประชากร  (2010) ธง เอมเบรา อูนิออนโชโก 4,393.9 10,001  กูนายาลา เอลปอร์เบนีร์ 2,358.2 33,109 45px งอเบ-บูเกล ชิชิกา 6,814.2 156,747 45px
 ระดับเทศบาล 
Comarcaจังหวัด พื้นที่ (ตารางกิโลเมตร) ประชากร  (2010) ธง กูนาเดมาดุงกันดิ ปานามา 2,075.9 4,271   45px กูนาเดวาร์กันดิ ดาเรียน 956.4 1,914 
 อ้างอิง
# จังหวัดปานามา
จังหวัดปานามา  เป็นจังหวัดหนึ่งของประเทศปานามา เมืองหลักของจังหวัดปานามาได้แก่ปานามาซิตี ซึ่งก็เป็นเมืองหลวงของประเทศปานามาด้วยเช่นกัน

 การปกครอง 
ปัจจุบันจังหวัดปานามาแบ่งการปกครองออกเป็น 6 อำเภอหรือดิสตริโต  และ 55 เทศบาลหรือกอร์เรฮิมิเอนโต  อำเภอ 5 อำเภอที่อยู่ทางทิศตะวันตกของคลองปานามาแยกตัวออกเป็นจังหวัดปานามาตะวันตกเมื่อวันที่ 1 มกราคม 2014

 อำเภอ 
อำเภอ พื้นที่(ตารางกิโลเมตร)ประชากรโดยประมาณปี 2010As at 1 July 2010; adjusted for under-enumreration in 2010 Census. Source: Instituto Nacional de Estadística y Censo, Ciudad de Panamá.ประชากรโดยประมาณปี 2019Instituto Nacional de Estadística y Censo, Ciudad de Panamá. บัลโบอา3332,9113,332 เชโป4,93749,38559,382 ชิมัน1,0463,5943,531 ปานามา2,031989,1001,183,333 ซานมิเกลิโต50336,074375,409 ตาโบกา121,1931,387

 เทศบาล 
 อำเภอ เทศบาล ที่ตั้งตัวอำเภอ บัลโบอา ซานมิเกล ลาเอนเซนาดา ลาเอสเมรัลดา ลากิเนอา เปโดรกอนซาเลซ และซาโบกา ซานมิเกล เชโป เชโป กัญญิตา เชปิโย เอลยาโน ลัสมาร์การิตัส ซานตากรุซเดชินินา มาดุงกันดิ และตอร์ติ เชโป ชิมัน ชิมัน บรูฮัส กอนซาโลบัสเกซ ปาซิกา และอูนิออนซานเตญญา ชิมัน ปานามา เบย์นติกัวร์โตเดดิซิเอมเบร อันกอน เบยาบิสตา เบตาเนีย กาลิโดเนีย ชิลิเบร กูรุนดู เอลชอร์ริโย ฮวนดิอัซ ลัสกุมเบรส ลัสมัญญานิตัส ปาโกรา ปาร์เกเลเฟเบร เปเดรกัล ปูเอโบลนูเอโบ ริโออาบาโฮ ซานเฟลิเป ซานฟรานซิสโก ซานมาร์ติน ซานตาอานา โตกูเมน อัลกัลเดดิอัซ เอร์เนสโตกอร์โดบากัมโปส และไกมิติโย ปานามาซิตี1 ซานมิเกลิโต อาเมเลียเดนิสเดอิกาซา เบลิซาริโอปอร์รัส โฮเซโดมิงโกเอสปินาร์ มาเตโออิตูร์รัลเด บิกตอเรียโนโลเรนโซ อาร์นุลโฟอาเรียส เบลิซาริโอฟริอัส โอมาร์ตอร์ริโฮส และรูฟินาอัลฟาโร ซานมิเกลิโต2 ตาโบกา ตาโบกา โอโตเกออกซิเดนเต และโอโตเกโอริเอนเต ตาโบกา
1 เทศบาลทั้งหมดในอำเภอปานามารวมกันเป็นปานามาซิตี
2 เทศบาลทั้งหมดในอำเภอซานมิเกลิโตรวมกันเป็นซานมิเกลิโต
# กรมตำรวจลอสแอนเจลิส
กรมตำรวจลอสแอนเจลิส (LAPD) หรือรู้จักกันในชื่อทางการว่า กรมตำรวจนครลอสแอนเจลิส  เป็นหน่วยงานบังคับใช้กฎหมายสำคัญและเป็นกรมตำรวจของลอสแอนเจลิส รัฐแคลิฟอร์เนีย สหรัฐอเมริกา ด้วยข้าราชการตำรวจ 8,832 นาย และข้าราชการพลเรือน 3,000 นาย ซึ่งเป็นข้าราชการฝ่ายอำนวยการทำหน้าที่ภายในสำนักงานปฏิบัติการ ซึ่งอยู่ในสถานีกรมตำรวจแห่งใหม่ จนเป็นกรมตำรวจภูธรที่ใหญ่ที่สุดเป็นอันดับสามของสหรัฐอเมริกา รองลงจากกรมตำรวจนิวยอร์กและกรมตำรวจชิคาโก กรมตำรวจลอสแอนเจลิสรับผิดชอบพื้นที่รวม  และรักษาความปลอดภัยประชาชนในพื้นที่กว่า 4 ล้านคน 

สถานีกรมตำรวจตั้งอยู่ที่ 100 เวสต์ ถนนหมายเลข 1 กรมตำรวจลอสแอนเจลิสได้ถูกอ้างถึงในภาพยนตร์, นวนิยาย และละครโทรทัศน์หลายเรื่องหลายยุคสมัย ซึ่งการอ้างถึงจะถูกกล่าวในทางเชิงลบเป็นส่วนใหญ่ 
 อ้างอิง
# คุกกี้รัน (วิดีโอเกม)
คุกกี้รัน (อักษรฮันกึล: 쿠키런; RR Kukireon) (รู้จักในชื่อ คุกกีรัน: คลาสสิก) เป็นเกมมือถือออนไลน์ในเกมชุดคุกกีรัน พัฒนาโดยเดฟซิสเตอร์ส์ เปิดดาวน์โหลดเมื่อวันที่ 2 เมษายน 2013 สำหรับเวอร์ชันกากาโอะ ส่วนเวอร์ชันไลน์ เปิดดาวน์โหลดเมื่อวันที่ 29 มกราคม 2014.

ความแตกต่างสำหรับคุกกีรันเวอร์ชันไลน์และกากาโอะคือ เวอร์ชันกากาโอะจะรองรับเฉพาะภาษาเกาหลีและเปิดเฉพาะประเทศเกาหลีใต้เท่านั้น ส่วนเวอร์ชั่นไลน์จะรองรับ 4 ภาษา เช่น ภาษาอังกฤษ, ภาษาไทย, ภาษาญี่ปุ่นและภาษาจีน หลังจากนั้นเมื่อวันที่ 5 มิถุนายน 2018 คุกกีรันเวอร์ชันไลน์ได้ยุติการให้บริการรวมถึงถอนแอปพลิเคชันออกจากกูเกิล สโตร์และแอปสโตร์

 เกมเพลย์ 
 การควบคุม 
การวิ่งในคุกกี้รันเป็นการวิ่งแบบอัตโนมัติ มีปุ่มควบคุม 2 ปุ่มบนหน้าจอ: กระโดดและสไลด์ คุกกี้สามารถกระโดด 2 สเต็ปได้ ถ้าแตะปุ่มกระโดดสองครั้ง คุกกี้บางตัวมีทักษะที่ต้องใช้ปุ่มกระโดดและสไลด์เพื่อใช้ความสามารถของคุกกี้นั้นๆ

 คุกกี้และสัตว์เลี้ยง 
คุกกี้เป็นตัวละครหลักของเกม
# สแควร์อัป
สแควร์อัป (, มักเขียน SQUARE UP) เป็นอีพีเปิดตัวภาษาเกาหลีของเกิร์ลกรุปเกาหลีใต้ แบล็กพิงก์ ออกจำหน่ายเมื่อวันที่ 15 มิถุนายน ค.ศ. 2018 โดยค่ายวายจีเอนเตอร์เทนเมนต์ มีซิงเกิลนำคือ "ตู-ดู ตู-ดู"  อัลบั้มชื่อ สแควร์อัป แปลว่า "เตรียมต่อสู้" อีกนัยหนึ่งหมายถึง "การยืนหยัดอย่างมั่นใจ" ประกอบด้วยเพลงทั้งหมดสี่แทร็ก ตามจำนวนด้านทั้งสี่ของรูปสี่เหลี่ยมที่เป็นแนวคิดอัลบั้ม

 เบื้องหลังและการวางจำหน่าย 
ในวันที่ 24 เมษายน ค.ศ. 2018 ยัง ฮย็อน-ซ็อก ผู้บริหารของวายจีเอนเตอร์เทนเมนต์ ได้โพสข้อความลงในเอสเอ็นเอสของเขาว่า ภายในสิ้นปีนี้ แบล็กพิงก์จะกลับมาพร้อมกับเพลงใหม่ในเร็ว ๆ นี้ ต่อมาในวันที่ 17 พฤษภาคม เขาเปิดเผยว่าในเดือนมิถุนายนนี้จะเป็นเดือนของแบล็กพิงก์ จนกระทั่งวันที่ 25 พฤษภาคม ทางวายจียืนยันว่าแบล็กพิงก์จะกลับมาในวันที่ 15 มิถุนายน พร้อมกับอัลบั้มในรูปแบบอีพี ซึ่งเป็นการกลับมาในรอบเกือบหนึ่งปีของกลุ่ม นับตั้งแต่ "แอสอิฟอิตส์ยัวร์ลาสต์" ที่ปล่อยออกมาในวันที่ 22 มิถุนายน ค.ศ. 2017

ในวันที่ 1 มิถุนายน โปสเตอร์ของอัลบั้มถูกเปิดเผยออกมา ตามมาด้วยรายชื่อแทร็กทั้งหมดในวันที่ 5 มิถุนายน และโปสเตอร์เคลื่อนไหวของสมาชิกแต่ละคนในวันที่ 6-9 มิถุนายน ต่อจากนั้นได้ปล่อยโปสเตอร์ทีเซอร์ของอัลบั้มในวันที่ 12-14 มิถุนายน

ในวันที่ 14 มิถุนายน ทีเซอร์ของมิวสิกวิดีโอเพลง "ตู-ดู ตู-ดู" ถูกเผยแพร่ทางช่องอย่างเป็นทางการของแบล็กพิงก์ ในยูทูบ และทางช่องวีไลฟ์แชนแนลของกลุ่ม ต่อมา "แบล็กพิงก์แอเรีย" ซึ่งเป็นร้านค้าที่จัดแสดงและจำหน่ายสินค้าของกลุ่ม ได้เปิดให้แฟน ๆ เข้ามารับชมในวันที่ 16 ถึงวันที่ 24 มิถุนายน โดยจัดขึ้นที่ แบล็กพิงก์เฮาส์ สถานที่เดียวกับที่ใช้ถ่ายทำรายการเรียลลิตีโชว์ของกลุ่ม ในวันที่ 15 มิถุนายน อีพีถูกปล่อยออกมาพร้อมกับมิวสิกวิดีโอเพลง "ตู-ดู ตู-ดู" ในเวลา 18.00 น. ตามเวลามาตรฐานเกาหลี มิวสิกวิดีโอกำกับโดยซอ ฮย็อน-ซึง

 การส่งเสริม 
ในช่วงบ่ายของวันที่ 15 มิถุนายน แบล็กพิงก์ได้จัดงานแถลงข่าวการเปิดตัว สแควร์อัป ที่เอ็ม-คิวบ์ ในแขวงชินซา โซล ในวันเดียวกันนั้น มีการถ่ายทอดสดพิเศษเพื่อนับถอยหลังผ่านทางช่องวีไลฟ์ของกลุ่ม โดยสมาชิกทั้งสี่ได้พูดคุยเกี่ยวกับเพลงใหม่ที่กำลังจะปล่อยในอีกหนึ่งชั่วโมงข้างหน้า เพื่อเป็นการส่งเสริมอีพี แบล็กพิงก์ได้ปรากฏตัวในรายการ ไอดอลรูม ทางช่องเจทีบีซี ในฐานะแขกรับเชิญด้วย 

แบล็กพิงก์ได้แสดงคัมแบ็กสเตจในรายการ มิวสิกคอร์ ทางช่องเอ็มบีซี ในวันที่ 16 มิถุนายน และใน อินกีกาโย ทางช่องเอสบีเอส ในวันที่ 17 มิถุนายน โดยมีการแสดงทั้งหมดสองเพลงคือ "ตู-ดู ตู-ดู" และ "ฟอร์เอเวอร์ยัง"

 รายชื่อเพลง 

 ประวัติการออกจำหน่าย 
+ภูมิภาค	วันที่รูปแบบสังกัดทั่วโลก15 มิถุนายน ค.ศ. 2018ดิจิทัลดาวน์โหลดวายจีเอนเตอร์เทนเมนต์, จีนีมิวสิกเกาหลีใต้20 มิถุนายน ค.ศ. 2018ซีดี
# เทศมณฑลเบลียกิงเงอ
เบลียกิงเงอ  เป็นเทศมณฑลทางตอนใต้ของประเทศสวีเดน มีอาณาเขตติดต่อกับเทศมณฑลสกัวเนอ เทศมณฑลครูนูแบร์ย เทศมณฑลคัลมาร์ และทะเลบอลติก ศูนย์กลางการบริหารเทศมณฑลอยู่ที่คอลส์ครูนา ในปัจจุบันเบลียกิงเงอเป็นเทศมณฑลที่เล็กที่สุดของสวีเดน ครอบคลุมพื้นที่เพียงร้อยละ 0.7 ของพื้นที่ทั้งหมดของประเทศ

เทศบาล
260px|thumb|เทศบาลของเทศมณฑลเบลียกิงเงอ
 คอลส์ครูนา 
 คอลส์ฮัมน์ 
 เซิลเวิสบอร์ย 
 ร็อนเนอบี 
 อูล็อฟสเตริม
# ดิสคอร์ด
ดิสคอร์ด  เป็นซอฟต์แวร์ฟรีแวร์สำหรับการสื่อสารกันทางตัวอักษรหรือเสียงทางเครือข่ายอินเทอร์เน็ตผ่านทางห้องพูดคุย เริ่มแรกทำมาเพื่อพูดคุยกันในสังคมวิดีโอเกม แต่ในปัจจุบันมีการใช้ในเรื่องอื่น ๆ อีกมากมาย ในปี 2021 ดิสคอร์ด มีผู้ใช้ที่ลงทะเบียนอย่างน้อย 350 ล้านคน ในทั้งรูปแบบบนเว็บไซต์หรือในมือถือ โดยมีผู้ใช้งานมากกว่า 140 ล้านคนต่อเดือน
# จังหวัดอังการา
อังการา  เป็นจังหวัดหนึ่งของประเทศตุรกี และเป็นที่ตั้งของกรุงอังการา เมืองหลวงของประเทศ

 ประชากรศาสตร์ 

 อำเภอ
# โฟโตกราฟ (เพลงเอ็ด ชีแรน)
โฟโตกราฟ  เป็นเพลงในอัลบั้ม × โดยนักร้องและนักแต่งเพลง เอ็ด ชีแรน เขาแต่งเพลงนี้ร่วมกับจอห์นนี แมคเดดจากวงสโนว์พาโทรล

โฟโตกราฟเป็นเพลงอันดับที่ห้าและซิงเกิลสุดท้ายของอัลบั้ม ซึ่งติดหนึ่งในอันดับที่ห้าของชาร์ตในหลายประเทศ เช่นใน ออสเตรีย แคนาดา เป็นต้น ในสหรัฐอเมริกาเพลงตี้ติดอันดับสิบซึ่งถือว่าเป็นเพลงที่สามจากอัลบั้มที่สามารถติดได้ถึงอันดับนี้ได้ รวมถึงในสหราชอาณาจักรสามารถมียอดขายเป็นอันดับที่ 15 มียอดรวมถึง 600,000 หน่วย

 รูปแบบและรายชื่อเพลง 
ซีดีซิงเกิล
"โฟโตกราฟ" – 4:19
"ไอวิลเทกยูโฮม" – 3:59

ดิจิทัลดาวน์โหลด (รีมิกซ์)
"โฟโตกราฟ" (Felix Jaehn Remix) – 3:22
"โฟโตกราฟ" (Jack Garratt Remix) – 3:05

 ชาร์ต 

ชาร์ตประจำสัปดาห์
 ชาร์ต (2015–2021) ตำแหน่งสูงสุด   Lebanon (OLT20) 20 Mexico Airplay (Billboard) 21Slovenia (SloTop50) 1

ชาร์ตสิ้นปี
 ชาร์ต (2015-2016) ตำแหน่ง Australia (ARIA) 33 Austria (Ö3 Austria Top 40) 18 Belgium (Ultratop 50 Wallonia) 64Brazil (Billboard Brasil Hot 100 Airplay) 76 Canada (Canadian Hot 100) 16 Denmark (Tracklisten) 37 France (SNEP)81 Germany (Official German Charts) 18 Ireland (IRMA)17 Italy (FIMI) 58 Netherlands (Dutch Top 40) 131 Netherlands (Single Top 100) 57 New Zealand (Recorded Music NZ) 26 Slovenia (SloTop50)22 Spain (PROMUSICAE) 58 Sweden (Sverigetopplistan) 40 Switzerland (Schweizer Hitparade) 22 UK Singles (OCC) 29 US Billboard Hot 100 34 US Adult Contemporary (Billboard) 16 US Adult Top 40 (Billboard) 7 US Mainstream Top 40 (Billboard) 21 ชาร์ต (2016) ตำแหน่ง Argentina (Monitor Latino) 65 Brazil (Top 100 Brasil) 76 Denmark (Tracklisten) 70 France (SNEP) 118 Italy (FIMI) 66 Slovenia (SloTop50) 1 Spain (PROMUSICAE) 86 Sweden (Sverigetopplistan) 86 Switzerland (Schweizer Hitparade) 37 US Adult Contemporary (Billboard) 13 ชาร์ต (2017) ตำแหน่ง Denmark (Tracklisten) 90 ชาร์ต (2018) ตำแหน่ง Portugal (AFP) 197

ชาร์ตปลายทศวรรษ
 ชาร์ต (2010–2019) ตำแหน่ง Australia (ARIA) 96 UK Singles (OCC) 58

 การรับรอง 

 ประวัติการวางจำหน่าย 
 ภูมิภาค วันที่ รูปแบบ ค่าย อ้างอิงสหรัฐ11 พฤษภาคม 2015ฮอตร่วมสมัยสำหรับผู้ใหญ่แอตแลนติก12 พฤษภาคม 2015วิทยุยอดฮิตร่วมสมัยอิตาลี22 พฤษภาคม 2015 เยอรมนี12 มิถุนายน 2015ซีดีซิงเกิลอะไซลัม สหราชอาณาจักร30 มิถุนายน 2015ดิจิทัลดาวน์โหลด (รีมิกซ์)แอตแลนติก
# ซิมโฟนีหมายเลข 1 (ไชคอฟสกี)
ปิออตร์ อิลิช ไชคอฟสกี ประพันธ์ซิมโฟนีหมายเลข 1 ในบันไดเสียง จีไมเนอร์ (ความฝันในเหมันตฤดู)  (, Zimniye gryozy) โอปุสที่ 13 ในปี 1866 หลังจากที่เขารับตำแหน่งอาจารย์ที่วิทยาลัยดนตรีมอสโก เป็นผลงานที่น่าจดจำที่สุดของไชคอฟสกี พี่ชายของไชคอฟสกี โมเดสต์ อิลิช ไชคอฟสกี อ้างว่าผลงานชิ้นนี้มีค่าใช้จ่ายมากขึ้น ไชคอฟสกีทำงานและทุกข์ทรมานมากขึ้นกว่าผลงานอื่น ๆ ของเขาBrown, David, Tchaikovsky: The Early Years, 1840–1874 (New York: W. W. Norton & Company, Inc., 1978), 99 แม้กระนั้นเขายังคงรักและเขียนข้อความไปยังผู้อุปถัมภ์ของเขา Nadezhda von Meck ในปี 1883 ว่า "although it is in many ways very immature, yet fundamentally it has more substance and is better than any of my other more mature works."Brown, 102; Warrack, 48 เขาทุ่มเทประพันธ์ซิมโฟนีนี้แก่ นีโคไล รูบินสไตน์
 ท่อนในซิมโฟนี 
ซิมโฟนีบทนี้ประกอบด้วย 4 มูฟเมนต์ ได้แก่
 Dreams of a Winter Journey. Allegro tranquillo (G minor)
 Land of Desolation, Land of Mists. Adagio cantabile ma non tanto (E-flat major)
 Scherzo. Allegro scherzando giocoso (C minor)
 Finale. Andante lugubre (G Minor) -Allegro maestoso (G Major)
 การใช้เครื่องดนตรี 
ซิมโฟนีบทนี้ใช้ ปิคโคโล, ฟลูต 2 เครื่อง, โอโบ 2 เครื่อง, แคลริเน็ต 2 เครื่อง (A, B-flat), บาสซูน 2 เครื่อง, ฮอร์น 4 เครื่อง (E-flat, F), ทรัมเป็ต 2 เครื่อง (C, D), ทรอมโบน 3 เครื่อง (เฉพาะท่อนที่ 4), ทูบา (เฉพาะท่อนที่ 4), กลองทิมปานี, ฉาบ, กลองใหญ่ และ เครื่องสาย
# นโรดม รัตนาเทวี
พระองค์เจ้านโรดม รัตนาเทวี 

 พระประวัติ 
พระองค์เจ้านโรดม รัตนาเทวี ประสูติเมื่อวันที่ 18 มิถุนายน พ.ศ. 2517 เป็นพระธิดาพระองค์ที่ 3 และพระองค์เดียวใน สมเด็จกรมพระนโรดม รณฤทธิ์ และ พระองค์เจ้านโรดม มารี รณฤทธิ์ พระชายาพระองค์แรก ทรงเป็นพระราชนัดดาใน พระบาทสมเด็จพระนโรดม สีหนุ โดยปัจจุบันทรงงานด้านการเมืองเช่นพระบิดา โดยทรงเป็นประธานแห่งชาติแนวร่วมอิสระความเป็นกลาง ความสงบแห่งกัมพูชา และยังทรงได้รับการเลือกตั้งให้เป็นตัวแทนของจังหวัดกระแจะโดยรัฐสภากัมพูชา ให้ความเห็นควรด้วย โดยได้รับการเลือกตั้งนี้เมื่อปี พ.ศ. 2546

ด้านชีวิตส่วนพระองค์ทรงเสกสมรสกับ อันเซียว ลา ปลาเนตา เมื่อวันที่ 31 ธันวาคม พ.ศ. 2543
# ปฏิบัติการราชนาวิกโยธิน
ปฏิบัติการราชนาวิกโยธิน เป็นปฏิบัติการทางทหารในเดือนพฤษภาคม ค.ศ. 1940 ในช่วงสงครามโลกครั้งที่สอง ในยุทธการที่ฝรั่งเศส(10 พฤษภาคม-25 มิถุนายน ค.ศ. 1940) ทุ่นระเบิดใต้น้ำลึกได้ถูกปล่อยให้ไหลไปตามแม่น้ำจากฝรั่งเศสเข้าสู่เยอรมนี เพื่อทำลายสะพาน เรือ และการขนส่งทางน้ำอื่นๆ ภายหลังจากการเลื่อนออกไปหลายครั้งที่ยืนยันโดยรัฐบาลฝรั่งเศส ด้วยความเกรงกลัวการตอบโต้ของเยอรมัน ปฏิบัติการครั้งนี้ได้เริ่มขึ้นเมื่อวันที่ 10 พฤษภาคม ค.ศ. 1940 เมื่อเยอรมันเข้ารุกรานทางตะวันตกได้เริ่มขึ้น ทุ่นระเบิดได้ก่อให้เกิดความเสียหายและความล่าช้าในการจราจรแม่น้ำบนแม่น้ำไรน์ของเยอรมัน จากคาร์ลสรูเออและโคเบลนซ์ และสะพานที่เสียหายและอุปสรรคในการป้องกัน ส่วนหนึ่งของแผนการเป็นแผนของกองทัพอากาศหลวง(RAF) เครื่องบินทิ้งระเบิดจะทิ้งทุ่นระเบิดลงไปในแม่น้ำและคลองในคืนแสงจันทร์ แต่ครั้งนี้แทบยังไม่ได้เริ่มต้นเมื่อการทัพได้สิ้นสุดลง ด้วยความสำเร็จของแผนการได้ตกเป็นโมฆะโดยความปราชัยของฝ่ายสัมพันธมิตรและการสงบศึกระหว่างฝรั่งเศส-เยอรมัน เมื่อวันที่ 22 มิถุนายน ค.ศ. 1940
# แนวมาฌีโน
แนวมาฌีโน  ตั้งชื่อตามรัฐมนตรีการสงครามของฝรั่งเศส อ็องเดร มาฌีโน เป็นแนวป้องกัน, ป้อมปราการคอนกรีต, สิ่งกีดขวาง ซึ่งติดตั้งอาวุธยุทโธปกรณ์ ถูกสร้างขึ้นในช่วงปี ค.ศ. 1930 เพื่อยับยั้งการรุกรานโดยเยอรมนีและบังคับให้พวกเขาเคลื่อนไหวอยู่รายรอบป้อมปราการ 

แนวมาฌีโนถือเป็นแนวป้องกันที่แน่นหนาต่อการถูกโจมตีทุกรูปแบบ แต่อย่างไรก็ตาม เยอรมันได้ทำการรุกรานผ่านกลุ่มประเทศแผ่นดินต่ำ โดยผ่านทางเหนือของแนวป้องกัน หลังจากนั้นแนวป้องกันถูกอุปมาเป็นการทุ่มเททั้งเม็ดเงินมหาศาลและความพยายามที่จะหยุดยั้งการุรกรานจากเยอรมันแบบวิธี

แนวมาฌีโนถูกสร้างในอาณาเขตฝรั่งเศส โดยตั้งอยู่ห่างราวสิบถึงยี่สิบกิโลเมตรจากแนวพรมแดนที่ติดกับอิตาลี สวิตเซอร์แลนด์ เยอรมนี และลักเซมเบิร์ก แนวป้องกันนี้ไม่ได้ขยายไปยังช่องแคบอังกฤษ เนื่องจากกลยุทธ์ของฝรั่งเศสที่ได้คาดการณ์การเคลื่อนทัพเข้าสู่เบลเยียมเพื่อตอบโต้การโจมตีของเยอรมัน จากประสบการณ์ของฝรั่งเศสด้วยการทำสงครามสนามเพลาะในสงครามโลกครั้งที่หนึ่ง แนวมาฌีโนขนาดใหญ่ได้ถูกสร้างขึ้นในช่วงก่อนสงครามโลกครั้งที่สอง ภายหลังการประชุมโลคาร์โน ได้ก่อให้เกิด "จิตวิญญาณแห่งโลคาร์โน" ผู้เชี่ยวชาญทางทหารของฝรั่งเศสได้ยกย่องแนวป้องกันนี้เป็นผลงานอัจฉริยะที่สามารถยับยั้งการรุกรานของเยอรมัน เพราะจะทำให้การรุกรานชะลอตัวนานพอที่กองทัพหลักของฝรั่งเศสจะสามารถระดมพลและตอบโต้กลับ

แนวมาฌีโนนี้ไม่ได้ให้อนุญาตให้มีการโจมตีมากที่สุด รวมทั้งการทิ้งระเบิดทางอากาศและการยิงปืนรถถังและมีรถไฟใต้ดินเป็นกองสนับสนุน นอกจากนี้สภาพความเป็นอยู่ที่ทันสมัยสำหรับทหารประจำการ การจัดส่งเสบียงทางอากาศที่จำกัด และพื้นที่การกินสำหรับความสะดวกสบายของพวกเขา แทนที่จะโจมตีโดยตรง เยอรมันได้บุกเข้าโจมตีกลุ่มประเทศแผ่นดินต่ำ โดยก้าวข้ามแนวทางตอนเหนือ เจ้าหน้าที่ทหารฝรั่งเศสและอังกฤษได้คาดการณ์ไว้แล้ว เมื่อเยอรมนีได้เข้ารุกรานเนเธอร์แลนด์ และเบลเยียม พวกเขาได้ดำเนินวางแผนด้วยการรุกไปยังแนวรบข้างหน้าเพื่อตัดผ่านเบลเยียมและเชื่อมต่อกับแนวมาฌีโน อย่างไรก็ตาม, แนวป้องกันฝรั่งเศสมีจุดที่เปราะบางอยู่ใกล้กับป่าอาร์แดน ด้วยความเชื่อของฝรั่งเศสว่าบริเวณนั้นเป็นพื้นที่ขรุขระ เป็นเส้นทางของการรุกรานของกองทัพเยอรมันที่ไม่น่าจะเป็นไปได้ ถ้าบุกเข้ามาจริงก็จะทำให้เกิดความล่าช้าที่จะช่วยให้เวลาแก่ฝรั่งเศสเพื่อเตรียมกองกำลังสำรองและตอบโต้กลับ กองทัพเยอรมัน ได้กำหนดแผนใหม่ตั้งแต่สงครามโลกครั้งที่หนึ่ง-กลายเป็นความตระหนักถึงและใช้ประโยชน์จากจุดอ่อนในแนวป้องกันฝรั่งเศส การรุกอย่างรวดเร็วผ่านป่าและก้าวข้ามแม่น้ำมิวส์เข้าตีโอบล้อมส่วนใหญ่ของกองทัพฝ่ายสัมพันธมิตร ส่งผลให้กองกำลังขนาดใหญ่ได้เริ่มต้นด้วยการอพยพที่ดันเคิร์ก ทิ้งเหลือเพียงกองกำลังทางใต้ที่ไม่สามารถต้านทานได้อย่างมีประสิทธิภาพต่อการรุกรานฝรั่งเศสของเยอรมัน

แนวป้องกันนี้นับเป็นคำอุปมาเปรียบเทียบสำหรับความพยายามที่แสนราคาแพงซึ่งก่อให้เกิดความผิดพลาดในการรักษาความปลอดภัย
# ดูบรอฟนีก
ดูบรอฟนีก  เป็นเมืองในประเทศโครเอเชีย ตั้งอยู่ริมชายฝั่งตะวันออกของทะเลเอเดรียติก เป็นเมืองท่า สถานที่ท่องเที่ยวที่โดดเด่นที่สุดแห่งหนึ่งในแถบเมดิเตอร์เรเนียน และศูนย์กลางของเทศมณฑลดูบรอฟนีก-เนเร็ตวา มีประชากรทั้งหมด 42,615 คน (สำมะโนประชากร ค.ศ. 2011) ใน ค.ศ. 1979 ดูบรอฟนีกได้รับการประกาศให้เป็นแหล่งมรดกโลกแห่งหนึ่งของยูเนสโก

ความเจริญรุ่งเรืองของเมืองนี้ในอดีตขึ้นอยู่กับการค้าทางทะเล ในฐานะเมืองหลวงของสาธารณรัฐรากูซา ดูบรอฟนึกได้รับการพัฒนาในระดับสูงโดยเฉพาะอย่างยิ่งระหว่างคริสต์ศตวรรษที่ 15 ถึงคริสต์ศตวรรษที่ 16 โดยมีความโดดเด่นในเรื่องความมั่งคั่งและการทูตที่มีชั้นเชิง

ในช่วงสงครามประกาศเอกราชโครเอเชีย เมืองดูบรอฟนีกถูกทหารชาวเซอร์เบียและชาวมอนเตเนโกรของกองทัพประชาชนยูโกสลาเวียล้อมอยู่เจ็ดเดือนและได้รับความเสียหายอย่างหนักจากกระสุนปืนB.Anzulovic: Heavenly Serbia: From Myth to Genocide, NYU Press, 1999K. Morrison: Montenegro: A Modern History, I. B. Tauris, 2009Dr. Katheleen Wilkes devoted her life to the victory of Croatia http://www.croatianhistory.net/etf/wilkes.htmlNew York Times, November 1991, Serbia's Spiteful War, https://www.nytimes.com/1991/11/06/opinion/serbia-s-spiteful-war.htmlNew York Times, November 1992, As Siege Ends, Croats Return to Ruined City, https://www.nytimes.com/1992/11/03/world/as-siege-ends-croats-return-to-ruined-city.html หลังจากได้รับการบูรณะซ่อมแซมในคริสต์ทศวรรษ 1990 จนถึงต้นคริสต์ทศวรรษ 2000 ดูบรอฟนีกก็กลับมาเป็นหนึ่งในสถานที่ท่องเที่ยวยอดนิยมในแถบเมดิเตอร์เรเนียนอีกครั้ง

 เมืองพี่น้อง 
 ราเวนนา, อิตาลี (ตั้งแต่ ค.ศ. 1967)
 วูคอวาร์, โครเอเชีย (ตั้งแต่ ค.ศ. 1993)
 กราซ, ออสเตรีย (ตั้งแต่ ค.ศ. 1994)
 เฮลซิงบอรย์, สวีเดน (ตั้งแต่ ค.ศ. 1996)
 รากูซา, อิตาลี (ตั้งแต่ ค.ศ. 2000)
 บาทฮ็อมบวร์ค, เยอรมนี (ตั้งแต่ ค.ศ. 2002) ซาราเยโว, บอสเนียและเฮอร์เซโกวีนา (ตั้งแต่ ค.ศ. 2007)
 มอนเทอร์เรย์, รัฐแคลิฟอร์เนีย, สหรัฐ (ตั้งแต่ ค.ศ. 2007)
 รุแอย์-มาลแมซง, ฝรั่งเศส ตั้งแต่ (ค.ศ. 2011)
# กรันตูริสโมสปอร์ต
กรันตูริสโมสปอร์ต (Gran Turismo Sport) เป็นวีดีโอเกมแข่งรถซึ่งพัฒนาขึ้นโดยโพลีโฟนีดิจิตัลและวางจำหน่ายโดยโซนี่อินเตอร์แอ็กทีฟเอ็นเตอร์เทนเมนต์สำหรับเครื่องเล่นเพลย์สเตชัน 4 ถือเป็นเกมลำดับที่ 13 ในชุดเกมกรันตูริสโม และถือเป็นเกมแรกในชุดเกมที่พัฒนาลงเพลย์สเตชัน 4 เกมนี้ได้รับการชื่นชมจากนักวิจารณ์และผู้เล่นจำนวนมาก ถือเป็นเกมจำลองการแข่งรถที่สมจริงที่สุดของเครื่องเล่นวีดีโอเกมยุคที่ 8 นอกจากนี้ยังรองรับการใช้งานร่วมกับเพลย์สเตชัน วีอาร์ อีกด้วย

แหล่งข้อมูลอื่น
 เว็บไซต์อย่างเป็นทางการ (ภาษาไทย)
# ทิโมธี อีแวนส์
ทิโมธี จอห์น อีแวนส์  (20 พฤศจิกายน ค.ศ. 1924 - 9 มีนาคม ค.ศ. 1950) เป็นชายชาวเวลส์ที่ถูกตัดสินประหารชีวิตผิดพลาด เสียชีวิตด้วยวิธีแขวนคอ ในข้อหาฆาตกรรมภรรยาและลูกสาววัยทารกของตัวเอง ในบ้านเลขที่ 10 ริลลิงตันเพลส น็อตติงฮิล ลอนดอน ระหว่างการไต่สวนเขาได้กล่าวหาว่าเพื่อนบ้านชั้นล่างของเขา ชื่อว่า จอห์น คริสตี เป็นคนร้ายตัวจริง

สามปีหลังจากอีแวนส์ถูกประหารชีวิต เจ้าพนักงานจึงพบว่าคริสตีเป็นฆาตกรต่อเนื่อง ที่ได้ฆ่าผู้หญิงในบ้านหลังเดียวกันนี้มาแล้ว 6 คน รวมถึงภรรยาของตัวเองด้วย ก่อนจะถูกตัดสินประหารชีวิต คริสตีได้สารภาพว่าเขาเป็นผู้ที่ฆ่าภรรยาของอีแวนส์เอง  ต่อมาใน ค.ศ. 1966 ก็ได้ข้อสรุปเพิ่มเติมว่าคริสตีเป็นผู้ที่ฆ่าลูกสาวของอีแวนส์ด้วย หลังจากนั้นอีแวนส์จึงได้รับการอภัยโทษ หลังจากเสียชีวิตไปแล้ว
อ้างอิง